AHOLIGA MAIShIY XIZMAT KO‘RSATUVChI KORXONALAR VA TAShKILOTLARNING O‘ZBEKISTON RESPUBLIKA UYuShMASI (“O‘ZMAIShIYXIZMATUYuShMA”) FAOLIYATI MASALALARI HAQIDA

O‘zbekiston Respublikasi Prezidentining “Aholiga maishiy xizmat ko‘rsatuvchi korxonalar va tashkilotlarning O‘zbekiston respublika uyushmasi (“O‘zmaishiyxizmatuyushma”)ni tashkil qilish to‘g‘risida”gi Farmoniga muvofiq va respublika aholisiga maishiy xizmat ko‘rsatish darajasini oshirish, mulkchilikning hamma shakllaridagi maishiy xizmat korxonalarini rivojlantirish uchun qulay shart-sharoitlar yaratish maqsadida Vazirlar Mahkamasi qaror qiladi:
 1. Belgilansinki, Aholiga maishiy xizmat ko‘rsatuvchi korxonalar va tashkilotlarning O‘zbekiston Respublika uyushmasi:
 O‘zbekiston Respublikasi Vazirlar Mahkamasi huzuridagi tugatilgan aholiga maishiy xizmat ko‘rsatish bo‘yicha Respublika davlat-kooperativ markazining huquqiy vorisidir;
 to‘la xo‘jalik hisobi prinsiplari asosida moliya-iqtisodiy, xo‘jalik va ijtimoiy faoliyat masalalarini mustaqil ravishda hal etadi.
 2. “O‘zmaishiyxizmatuyushma”ning ilovada ko‘rsatilgan birlashmalar, korxonalar va tashkilotlarning mulkiga to‘la xo‘jalik yuritish huquqi saqlab qolinsin.
 3. Belgilansinki, “O‘zmaishiyxizmatuyushma”ga kirgan mulkchilikning barcha shakllaridagi birlashmalar, korxonalar va tashkilotlar, shuningdek, yakka tartibda ishlovchi tadbirkorlar o‘zaro va “O‘zmaishiyxizmatuyushma” bilan munosabatlarini Ustavga muvofiq va xo‘jalik shartnomalari asosida ko‘radilar.
 4. Kengash “O‘zmaishiyxizmatuyushma”ni boshqarish organi bo‘lib hisoblanadi, Kengash o‘z rayosatini, rayosat raisini va uning o‘rinbosarlarini saylaydi, uyushmaning ishchi apparati tuzilishini, tarkibi va sonini, mehnatga haq to‘lash jamg‘armasi va tizimini, xodimlarni moddiy rag‘batlantirish shartlarini belgilaydi. “O‘zmaishiyxizmatuyushma”ga rayosat raisining to‘rt nafar o‘rinbosari, shu jumladan, bir nafar birinchi o‘rinbosariga ega bo‘lish tavsiya etilsin.
 “O‘zmaishiyxizmatuyushma” rayosatining raisi va uning o‘rinbosarlari O‘zbekiston Respublikasi Prezidenti huzuridagi Vazirlar Mahkamasi tomonidan tasdiqlanadi.
 “O‘zmaishiyxizmatuyushma” rayosatining raisi va uning o‘rinbosarlari uchun tugatilgan “O‘zmaishiymarkaz” raisi va o‘rinbosarlari uchun ilgari belgilangan maishiy, tibbiy va transport xizmatlari ko‘rsatish shart-sharoitlari saqlab qolinsin.
 5. Qoraqalpog‘iston Respublikasi Vazirlar Kengashi, viloyatlar va Toshkent shahar hokimlari aholiga maishiy xizmat ko‘rsatish hududiy uyushmalarining umumtarmoq funksiyalarini bajaruvchi korxonalarning (avtoxo‘jaliklar, o‘quv-kurs kombinatlari, moddiy-texnika ta’minoti bazalari, remont-qurilish uchastkalari va boshqarmalari, g‘isht zavodlari va boshqalar) mulkiga to‘la xo‘jalik yuritish huquqini saqlab qolsinlar.
 6. Aholiga maishiy xizmat ko‘rsatuvchi korxonalar va tashkilotlarning O‘zbekiston Respublika uyushmasi Qoraqalpog‘iston Respublikasi Vazirlar Kengashi, viloyatlar va Toshkent shahar hokimlari bilan birgalikda 3 oy muddat ichida:
 Qoraqalpog‘iston Respublikasi Aholiga maishiy xizmat ko‘rsatish vazirligini, viloyatlar va Toshkent shahar aholiga maishiy xizmat ko‘rsatish boshqarmalari, birlashmalari, uyushmalari va konsernlarini hududiy uyushmalarga aylantirsin;
 “O‘zbekiston Respublikasida korxonalar to‘g‘risida”gi Qonunga muvofiq “Uzrembittexnika” konserni va “Uzstroyremmebelbit” uyushmasi tarkibiga kiruvchi firmalar va trestlarning aholiga maishiy xizmat ko‘rsatish hududiy uyushmalarini ta’sis qilishda qatnashishlarini ta’minlasin.
 7. O‘zbekistonning taraqqiyot istiqbolini belgilash qo‘mitasi, O‘zbekiston Respublikasi Moliya vazirligi “O‘zmaishiyxizmatuyushma”ga 1992-yilda ishlab chiqarish va ekspluatatsiya ehtiyojlari, kapital qurilish va ilmiy-tadqiqot ishlari uchun ilgari “O‘zmaishiymarkaz” uchun nazarda tutilgan kapital mablag‘lar va moliya mablag‘lari limitlarini ajratsinlar.
 8. “O‘zshartnomasavdo”, “Uzglavlegsnabsbit” 1992-yil uchun moddiy-texnika resurslari kvotasini ko‘rib chiqayotganda “O‘zmaishiyxizmatuyushma”ga respublika Hukumati tomonidan tartibga solinadigan mahsulotlar nomenklaturasi bo‘yicha materiallar, asbob-uskunalar va buyumlar ajratishni nazarda tutsinlar.
 9. Quyidagi qarorlar o‘z kuchini yo‘qotgan deb hisoblansin:
 O‘zbekiston SSJ Vazirlar Kengashining “O‘zbekiston SSJ Aholiga maishiy xizmat ko‘rsatish vazirligini O‘zbekiston SSJ Vazirlar Kengashi huzuridagi Aholiga maishiy xizmat ko‘rsatish jumhuriyat Davlat-kooperativ markazi — “O‘zmaishiymarkaziga aylantirish to‘g‘risida” 1990-yil 1-oktabrdagi 320-son qarori;
 O‘zbekiston SSJ Prezidenti huzuridagi Vazirlar Mahkamasining “O‘zbekiston SSJ Vazirlar Mahkamasi huzuridagi Aholiga maishiy xizmat ko‘rsatish bo‘yicha Davlat-kooperativ markazi (“Uzbitsentr”) haqidagi Nizomni tasdiqlash to‘g‘risida” 1990-yil 26-noyabrdagi 358-son qarori.
 10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari o‘rtoq A.N. Voznenko zimmasiga yuklatilsin.
 “Uzgiprotexbit” loyiha-texnologiya instituti, o‘z tarkibiga kiruvchi tuzilma birliklari bilan
 Namangandagi 15-avtoremont zavodi
 “Uzbitmontajnaladka” kapital remont va asbob-uskunalarni sozlash respublika boshqarmasi, o‘z tarkibiga kiruvchi tuzilma birliklari bilan
 “Uzglavbitsnab” ishlab chiqarish-texnologiya komplektatsiyalari va ta’minoti boshqarmasi, o‘z tarkibiga kiruvchi tuzilma birliklari bilan
 Respublika kadrlar tayyorlash va ularning malakasini oshirish o‘quv-kurs kombinati
 Toshkent “Mebelbit” ijara korxonasi
 “Matbaachi” kichik korxonasi
 “Bitovik” profilaktoriysi, pioner lageri bilan
 Toshkent shahridagi zargarlik zavodi, Qoraqalpog‘iston Respublikasi, viloyatlar va Toshkent shahridagi murakkab-maishiy texnikani remont qilish, metall buyumlarni remont qilish va tayyorlash firmalari
 Qoraqalpog‘iston Respublikasi, viloyatlar va Toshkent shahrida uy-joylarni remont qilish va qurish, mebelni remont qilish va tayyorlash trestlari